open-index/open-wikipedia-markdown huggingface dataset:
Eteisvahtimestari

**Eteisvahtimestari** on henkilö, joka valvoo työkseen esimerkiksi ravintolan tai muun tilan sisäänkäyntiä. Ammatin muita nimityksiä ovat esimerkiksi **eteisvahti** ja **ovivahti**. Kaikki näillä nimillä tunnetut ammattinimitykset luokitellaan Suomen lain mukaan järjestyksenvalvojiksi. Myös eteisvahtimestaria tarkoittava sana **portieeri** juontuu ranskan sanasta *portier*. Tästä on tullut suomen puhekieleen ja pitkälti myös yleiskieleen sana *portsari* ja siitä lyhennetty slangimuoto *poke*.

Usein eteisvahtimestarin työhön liittyy sisään päästettävien asiakkaiden valitseminen esimerkiksi pukeutumisen, päihtymystilan tai käytöksen perusteella. Eteisvahtimestarit myös poistavat häiritsevästi käyttäytyviä asiakkaita yrityksen tiloista.

## Katso myös
* Vahtimestari

## Aiheesta muualla
Länsi-Preussi

**Länsi-Preussi** oli Itämeren etelärannikolla sijainnut Preussin provinssi, jonka pääkaupunki oli Danzig. Saksa menetti sen suurelta osin ensimmäisen maailmansodan seurauksena, ja alue liitettiin Puolaan sekä Danzigin vapaakaupunkiin. Keskeiset osat entisen Länsi-Preussin alueista muodostivat maailmansotien välisenä aikana Puolan käytävän. Alue kuuluu nykyään Puolalle. 

## Historia
Keskiajan lopulla Saksalainen ritarikunta hallitsi sekä Länsi- että Itä-Preussia. Länsi-Preussin se menetti Puolalle vuonna 1466, Itä-Preussia se hallitsi vielä seuraavalla vuosisadalla, tosin Puolan ylivallan alaisena.

Preussin valtion historian voidaan sanoa saaneen alkunsa, kun Puolan kuningas myönsi Itä-Preussin läänitykseksi Brandenburgin vaaliruhtinaalle. Länsi-Preussi jäi Puolalle. Myöhemmin Itä-Preussi saavutti riippumattomuuden Puolasta, ja se yhdistettiin Brandenburgin kanssa Preussin kuningaskunnaksi vuonna 1701. Kuningaskuntaa hallittiin kuitenkin edelleen Brandenburgista ja sen pääkaupungista Berliinistä. 

Nimestään huolimatta Länsi-Preussi ei aluksi kuulunut tähän kuningaskuntaan, ennen kuin se liitettiin Preussin valtioon vuonna 1772 Puolan ensimmäisen jaon yhteydessä, eikä se tämän jälkeenkään ollut valtion läntisin osa. Napoleon hajotti vuonna 1807 Preussin alueita muun muassa Reinin liiton ja Danzigin tasavallan alueiksi, mutta ne jäivät lyhytaikaisiksi. Preussi kohosi 1800-luvun puolimaissa uudelleen suurvallaksi ja sen johtama Pohjois-Saksan liitto yhdistyi myöhemmin Saksan keisarikunnaksi vuonna 1871.

Ensimmäisen maailmansodan jälkeen pääosa Länsi-Preussia liitettiin Puolaan. Rannikolla sijainneesta Danzigista muodostettiin itsenäinen valtio, Danzigin vapaakaupunki, mutta sen länsipuolella Puolan alue eli Puolan käytävä ulottui Itämereen saakka. Täten Puolan käytävä ja Danzig jakoivat Saksan alueen kahtia erottaen Itä-Preussin Saksan muista alueista.

Toisen maailmansodan jälkeen Puolan länsiraja siirrettiin Oder–Neisse-linjalle, jolloin Länsi-Preussi tuli kokonaisuudessaan kuulumaan Puolaan.

## Lähteet

## Aiheesta muualla
Ruotsin juoma

**Ruotsin juoma** (saks. *Schwedentrunk*) on 1600-luvulla kolmikymmenvuotisessa sodassa käytetty kidutuskeino. Tätä Ruotsin armeijan sotilaiden virtsasta ja ulosteesta valmistettua juomaa käytettiin mm. saksalaisten sotavankien kiduttamiseen.

## Lähteet
*
Sick of It All

**Sick of It All** (**SOIA**) on yhdysvaltalainen hardcore punk -yhtye, jonka perustivat veljekset Lou Koller (laulu) ja Pete Koller (kitara) sekä Armand Majidi (rummut) ja Rich Cipriano (basso) vuonna 1986 New Yorkin Queensissä. Kollerin veljekset olivat keksineet yhtyeen nimen pari vuotta aiemmin kotitalonsa kellarissa. Alkuperäisjäsenistä Cipriano lähti yhtyeestä vuonna 1992. Hänen korvaajakseen löydettiin Craig Setari.

## Kokoonpano

* Lou Koller (laulu)
* Peter Koller (kitara)
* Armand Majidi (rummut)
* Craig Setari (basso)

Entiset jäsenet:

* Rich Cipriano basso

## Diskografia

* *[[Sick of It All (albumi)|Sick of It All]]* (1987)
* *[[Blood, Sweat and No Tears]]* (1989)
* *[[We Stand Alone]]* (1991)
* *[[Just Look Around]]* (1992)
* *[[Scratch the Surface]]* (1994)
* *[[Live in a World Full of Hate]]* (1995)
* *[[Spreading the Hardcore Reality]]* (1995)
* *[[Built To Last]]* (1997)
* *[[Potential for a Fall]]* (1998)
* *[[Call to Arms (albumi)|Call to Arms]]* (1999)
* *[[Yours Truly (Sick of It All albumi)|Yours Truly]]* (2000)
* *[[The Story So Far (Sick of It All albumi)|The Story So Far]]* (2001)
* *[[Live in a Dive (Sick of It All albumi)|Live in a Dive]]* (2002)
* *[[Life on the Ropes]]* (2003)
* *[[Outtakes For The Outcast]]* (2004)
* *[[Death to Tyrants]]* (2006)
* *[[Based on a True Story]]* (2010)
* *[[XXV Nonstop]]* (2011)
* *[[The Last Act of Defiance]]* (2014)
* *[[Wake the Sleeping Dragon!]]* (2018)

## Sick of It All Suomessa

* ke 29.10.2003 "Helsinki Hardcore Festival" Nosturi, Helsinki.
* su 15.7.2007 Joensuu, Ilosaarirock
* ke 25.8.2010 Helsinki, Nosturi
* su 5.11.2017 Helsinki, Tavastia

## Lähteet

## Aiheesta muualla

* Viralliset sivut
Erkki Rekimies

**Erkki Vilho Kalevi Rekimies** (21. marraskuuta 1923 Kouvola – 14. toukokuuta 1995) oli suomalainen lehtimies ja nuortenkirjojen kirjoittaja, joka tuli tunnetuksi romaanillaan Tapporahat (1959). 

Rekimiehen vanhemmat olivat varikonpäällikkö Vilho Aleksanteri Rekimies ja Hilja Keidas. Rekimies työskenteli vuosina 1946–1952 toimittajana Sisämaa-, Lapin Kansa- ja Rovaniemi-lehdissä ja hän oli freelancetoimittajana radiossa 1948–1952 ja 1965–1967. Rekimies tuli ylioppilaaksi Varkauden yhteiskoulusta vuonna 1947 ja valmistui opettajaksi 1953 Jyväskylän opettajaseminaarista ja hän toimi sitten opettajana ja koulunjohtajana Kuusankoskella 1953–1975. Rekimies opetti myös suomen kieltä ja kirjallisuutta paikallisessa kansalaisopistossa ja hän kirjoitti kolumneja Kouvolan Sanomat-lehteen.

Rekimies oli kirjoittajayhdistys Paltan johtokunnassa 1969–1972 ja Idän puheenjohtaja 1971–1973. Rekimiehen puoliso oli kirjailija Reetta Rakel Kaarina Rekimies (o.s. Sipinen) vuodesta 1949.

## Teoksia ja novelleja
* *Pahakurun aavesusi* : seikkailukertomus ; kuv. A. Loponen. Otava 1954 
* *Hannu Rautapaita: kertomus Uuden maailman valloittajista*. Otava 1955 
* *Suurten metsien vaeltaja* : eläinkertomus ; kuv. Martti Santala. Otava 1956, 2. painos 1963
* *Jouko Väkivahva ja Karvahousun pojat : tarina viikinkiajalta*. Otava 1957 
* *Ukkoslaivueen kasvatti* : seikkailukertomus. Poikien seikkailukirjasto 11. Otava 1958
* *Tapporahat : tarina suden ajosta*. Poikien seikkailukirjasto 21. Otava 1959, 2. korj. painos 1973, ilmestyi saksan kielellä nimellä *Jagt den Wolf*. Österreichischer Bundesverlag für Unterricht, Wissenschaft und Kunst, Wien 1966
* *Uponnut sotasaalis*. Nuorten toivekirjasto 124. WSOY 1959 
* *Onnenkääntäjä*. Nuorten toivekirjasto 136. WSOY 1960 
* *Turman korpit*. Nuorten toivekirjasto 130. WSOY 1960 
* *SOS - Hanhikari*. Nuorten toivekirjasto 147. WSOY 1962 
* *Laatokan lentäjät*. Nuorten toivekirjasto 150. WSOY 1963
* *Hopeakynsi*. Nuorten toivekirjasto 181. WSOY 1968 
* *Tuomas ja tykkivene*. Punainen sulka 29. WSOY 1968, 2. painos 1972, Marjut Komulainen kirjoitti romaanin pohjalta käsikirjoituksen tv-elokuvaan *Dunckerin kersantti*. Yleisradio Tv-1 Televisioteatteri 1986
* *Susi-Rolf, Martti ja minä*. Nuorten toivekirjasto 198. WSOY 1970 
* *Näkymätön intiaani*. Nuorten toivekirjasto 207. WSOY 1972, 4. painos 1975

## Palkinnot
* Nuorten kirjan Otavan palkinto 1960
* H. C. Andersen -palkinto 1962
* Itävallan valtion kirjallisuuspalkinto 1967

## Lähteet
Lars Korvald

**Lars Korvald** (29. huhtikuuta 1916 – 4. heinäkuuta 2006) oli norjalainen poliitikko, Norjan pääministeri 1972–1973 kristillisestä kansanpuolueesta (*[[Kristelig Folkeparti]]*). Hän oli myös puolueensa johtaja 1967–1975 ja 1977–1979.

Korvald syntyi Nedre Eikerissä. Hän valmistui maatalouskorkeakoulusta 1943 ja opetti Rådessa maatalouskoulussa ja nousi sen rehtoriksi 1952. Hän liittyi kristillisiin 1945 ja valittiin Suurkäräjille 1961 ja jätettyään sen vuonna 1981 toimi Østfoldin maaherrana viisi vuotta eläkkeelle jäämiseensä saakka. Eläkkeeleläökin hän oli aktiivinen puhuja kristillisessä puolueeessa ja kirkon toimielimissä.

Korvald toimi kolmen puolueen koalitiohallituksen pääministerinä 18. lokakuuta 1972 – 16. lokakuuta 1973, kun edellinen pääministeri Trygve Bratteli erosi norjalaisten hylättyä niukasti kansanäänestyksen Euroopan yhteisöön liittymisestä. Korvald erosi kun työväenpuolue voitti parlamenttivaalit. Parlamentissa hän oli vuoteen 1981 asti, joista 16 vuotta parlamenttiryhmänsä johtajana. 

Vuonna 1981 Korvald olivaatimassa maan liberaalin aborttilain muuttamista ehtona liittymiselle ei-sosialistiseen hallitukseen. Konservatiivipuolue hylkäsi tämän ja puolue muutti myöhemmin kantaansa  vähin äänin.

## Lähteet
* Suurkäräjien ansioluettelo 

### Viitteet
Massacre

**Massacre** oli vuosina 1984–1996 epäsäännöllisesti toiminut yhdysvaltalainen death metal -yhtye. 

Kitaristi Allen West ja rumpali Bill Andrews perustivat yhtyeen Floridassa vuonna 1984. Pian perustamisen jälkeen mukaan liittyivät laulaja Kam Lee ja kitaristi Rick Rozz. Alkuvuosina yhtye hajosi ja kokoontui uudelleen useita kertoja. Erään hajoamisen jälkeen vuonna 1987 Rozz, Butler ja Andrews liittyivät Deathiin. 

Massacren debyyttialbumi *From Beyond* julkaistiin vuonna 1991. Kaksi vuotta myöhemmin ilmestyi EP *Inhuman condition*, jolla vieraili Venomin Conrad Lant. 

Yhtye hajosi jälleen vuonna 1991, kunnes Lee ja Rozz vuonna 1996 julkaisivat Massacren nimellä yhtyeen viimeiseksi jääneen albumin *Promise*. Pian julkaisun ja sitä seuranneen murskakritiikin jälkeen yhtyeen toiminta lakkasi kokonaan.

Basisti Terry Butler soittaa nykyään Six Feet Under -yhtyeessä ja kitaristi Allen West vuonna 2003 comebackin tehneessä Obituaryssä.

## Kokoonpano
### Alkuperäiset jäsenet
*Kam Lee - Laulu
*Rick Rozz - Kitara
*Allen West - Kitara
*Bill Andrews - Rummut

### Muut yhtyeessä soittaneet
*Terry Butler - Basso
*Steve Swanson - Kitara
*Joe Cangelosi - Rummut
*Butch Gonzales - Basso
*Mike Borders - Basso
*Richard Goodwin - Basso

### Viimeinen kokoonpano
*Kam Lee - Laulu
*Rick Rozz - Kitarat
*Pete Sison - Basso
*Syrus Peters - Rummut

## Diskografia
### Albumit
* *[[From Beyond]]* (1991)
* *Infestation of Death* (1994, kokoelma, epävirallinen julkaisu)
* *Promise* (1996)
* *Tyrants of Death* (2006, kokoelma)
* *Second coming* (2008, kokoelma)
* *Back from Beyond* (2014)
* *Resurgence* (2021)

### EP:t
* *Inhuman Condition* (1991)
* *Condemned To The Shadows* (2012)
* *Mythos* (2022)

### Demot
* *Aggressive Tyrant* (1986)
* *Chambers of Ages* (1987)
* *Second Coming* (1990)
Agni-jooga

**Agni-jooga** (, ) on yhdysvaltalainen yhteisö, jonka venäläinen taidemaalari Nicholas Roerich (Nikolai Konstantinovitch Rerikh) ja hänen vaimonsa Helena Roerich (Elena Ivanovna Rerikh) perustivat vuonna 1920 New Yorkissa.

Sana "agni" on sanskritin kieltä ja tarkoittaa *tuli*. Se on myös Vedan jumalan nimi. Roerichien käyttämässä yhteydessä se tarkoittaa henkistä tulta sydämessä tai fyysistä energiaa.

Sana joga ei viittaa Hatha joogan fyysisiin harjoituksiin eikä Bhakti Yogaan tai Raja Yogaan vaan tarkoittaa tietoista pyrkimystä seurata johtajien opettamia periaatteita jokapäiväisessä elämässä ja työssä.

## Katso myös
*Pax Cultura

## Aiheesta muualla
*Suomen Roerich-kulttuuriyhdistys 
* International Centre of the Roerichs  
* L. Shaposhnikova. Philosophy of Cosmic Reality (julkaistu kirjassa Leaves of Morya’s Garden. Book.1: The Call. 1924. 2nd ed. М.:ICR; Master-Bank, 2003.)
*The Agni Yoga Society
* Lets protect the names and heritage of the Roerichs (in Russion). Issue 1.  Issue 2. Issue 3. Issue 4.
Pax Cultura

**Pax Cultura** on Nikolai Roerichin (1874–1947) kulttuurikohteita suojelemaan perustaman liikkeen motto. Liikettä symboloi kolme ympyrän sisällä olevaa palloa. Tämä symboli tunnetaan nimellä *Banner of Peace*.

Pax Cultura eli *Rauhaa kulttuurilla* -liikkeen ansiosta Roerichia esitettiin (*long list*) Nobelin rauhanpalkinnon saajaksi kolmesti, vuosina 1929, 1933 ja 1935.

## Bibliografia
* Elizabeth Shoumatoff, *FDR's Unfinished Portrait: A Memoir*, University of Pittsburgh Press, 1990, 
* Leslie Brenner, *Nicholas Roerich. Idealist and Visionary*, Foreign Affairs Journal, April 1990.
* Barenboim P., Sidiqi N., ''Bruges, the Bridge between Civilizations: The 75th Anniversary of the Roerich Pact'' . М.: Letny Sad; Grid Belgium, 2010 (PDF-version).

## Katso myös
* Agni-jooga

## Lähteet

## Aiheesta muualla
* International Centre of the Roerichs  (Moscow)
* Nicholas Roerich Museum
Juuse Tamminen

**Jooseppi Arvid (Juuse) Tamminen** (29. marraskuuta 1888 Ylöjärvi – 7. kesäkuuta 1962 Helsinki) oli suomalainen Ikaalisissa asunut kansakoulunopettaja ja kirjailija, joka kirjoitti 1950-luvulla historiallisia nuortenromaaneja. Tamminen sai 1953 *Nuorten kirja ry*:n palkinnon ja 1955 Topelius-palkinnon.

Tamminen sai päästötodistuksen 1913 Jyväskylän seminaarista. Hän toimi opettajana Alahärmässä 1913-1914, Messukylässä Hurman koulussa 1914–1917, Ikaalisten kirkonkylässä 1917–1922, Aitolahdella Sorilan koulussa 1922–1934 sekä vuodesta 1934 lähtien Helsingin maalaiskunnan Puistolan koulussa. Tamminen hoiti pariin otteeseen Jyväskylän seminaarissa kasvatus- ja opetusopin lehtorin viransijaisuutta.

Tamminen oli Ikaalisissa muun muassa kuntakokouksen sekä opettajayhdistyksen puheenjohtajana sekä 1918-1921 suojeluskunnan paikallispäällikkönä. Aitolahdella hän oli kirkkovaltuuston ja kirkkoneuvoston, kunnanvaltuuston, kunnallislautakunnan, maatalouskerhovaliokunnan sekä tulo- ja omaisuusverolautakunnan jäsenenä. Hän toimi myös useita vuosia Aitolahden kunnansihteerinä ja Messukylän-Aitolahden opettajayhdistyksen puheenjohtajana sekä oli mukana Aitolahden suojeluskunnassa.

Suomen sisällissodassa hän osallistui Ikaalisten rintaman taisteluihin valkoisten joukoissa toimien komppanianpäällikkönä.

Juuse Tamminen on lauluntekijä Arto Tammisen isoisä sekä imitaattori ja ääninäyttelijä Jarkko Tammisen isoisän isä.

## Teoksia
**Ikaalisten rintamalla : muistelmia vuodelta 1918*, Pori, 1929.
**Takuu : romaani kestetyiltä vaikeilta vuosilta*, WSOY, 1935.
**Täyteen päivään*, WSOY, 1936.
**Kevättuulia vanhoilla vainioilla*, Pellervo-seura, 1946.
**Tulen juhannuksena äiti*, Kotikasvatusyhdistys, Helsinki, 1947.
**Pesäkallion sakki : kertomus nuorisolle*, Suomen opettajien raittiusliitto, Helsinki, 1950.
**Ensimmäinen Marathon*, WSOY, 1951.
**Salamiin voittajat*, WSOY 1952.
**[[Varjagien aarre]]*, WSOY, 1954.
**Rapolan kuninkaan vangit : kertomus Suomen ensimmäisen ristiretken ajoilta*, WSOY, 1955.
**Isien askelissa*, Kansakoulun kerhokeskus, Helsinki, 1960.

## Lähteet
* 
### Viitteet
Slovakian kansallispuolue

**Slovakian kansallispuolue** ( eli SNS) on slovakialainen nationalistinen puolue. Se perustettiin 1990, mutta se pitää ideologisena edeltäjänään vuosina 1871–1938 toiminutta samannimistä puoluetta.

Uusi SNS perustettiin 1990. Se ei ole laillisesti alkuperäisen SNS:n seuraaja, vaan myös 2001–2003, 2004 ja 2005–2006 toiminut *Pravá slovenská národná strana* (Oikea kansallispuolue) ja 2005–2006 toiminut *Zjednotená slovenská národná strana* (yhdistynyt kansallispuolue), jotka yhdistyivät 2006 *Slovenská národná koalícia - Slovenská vzájomnosťksi* pitävät itseään todellisena alkuperäisen SNS:n seuraajana.

SNS:llä on ollut edustajia parlamentissa 1990–2002, 2006–2012, 2016–2020 ja 2023–. Slovakian politiikassa merkittävän kannatuksen saavuttavalla SNS:llä on vaa'ankieliasema hallitusta muodostettaessa. Se osallistui toiseen Mečiarin hallitukseen 1992–1994 neljällä ministerillä ja kahdella ministerillä kolmanteen Mečiarin hallitukseen. Unkarilaisten puolueen (SMK) johtaja Béla Bugárin mukaan SNS:n opetusministeri Eva Slavkovská tuhosi tuolloin kaikki kansallisten vähemmistöjen koulutuksessa saavuttamat oikeudet.

Vuoden 2006 vaalit voittaneen vasemmistolaisen SMERin johtajaa Robert Ficoa arvosteltiin, kun hän kutsui SNS:n hallituskumppaniksi, ja Euroopan parlamentin sosialistiryhmä uhkasi erottaa SMERin jäsenyydestään.

Vuoden 2010 vaaleissa puolue ylitti niukasti äänikynnyksen (5,24 %). Vuonna 2012 se ei päässyt parlamenttiin. Vuoden 2016 vaaleissa puolue nousi kuitenkin uudelleen parlamenttiin saatuaan 8,6 % äänistä ja 15 paikkaa.

## Vaalitulokset
### Parlamenttivaalit
*1990: 13,94 %
*1992: 7,93 %
*1994: 5,4 %
*1998: 9,07 % (14 paikkaa, oppositiossa)
*2002: 3,33 % (parlamentin ulkopuolella)
*2006: 11,73 %, (20 paikkaa, hallituksessa)
*2010: 5,08 % (9 paikkaa, oppositiossa)
*2012: 4,55 % (parlamentin ulkopuolella)
*2016: 8,64 % (15 paikkaa, hallituksessa)
*2020: 3,16 % (parlamentin ulkopuolella)
*2023: 5,62 % (10 paikkaa, hallituksessa)

## Lähteet

## Aiheesta muualla
* Puolueen kotisivut
SNS

Lyhenne **SNS** voi tarkoittaa:

* Slovenská národná strana, Slovakian kansallispuolue
* Slovenska Nacionalna Stranka, slovenialainen nationalistinen puolue
* Scuola Normale Superiore di Pisa, korkeatasoinen italialainen yliopisto
* Suomi–Neuvostoliitto-Seura, entinen suomalainen ystävyysseura (myös SN-Seura)
* Suomen-Neuvostoliiton rauhan ja ystävyyden seura, vuonna 1940 toiminut ystävyysseura (myös SNS I)
* SNS-lehti, Suomi–Neuvostoliitto-seuran vuosina 1944–1960 julkaisema lehti
Marco Amelia

**Marco Amelia** (s. 2. huhtikuuta 1982 Frascati) on italialainen jalkapallomaalivahti. Hän pelasi Serie A:ssa yli 200 ottelua vuosina 2003–2014 ja Italian A-maajoukkueessa yhdeksän ottelua vuosina 2005–2009.

## Seurajoukkueura
Amelia pelasi AS Roman junioreissa mutta ei päässyt edustusjoukkueessa pelaamaan. Hän pelasi ensimmäiset liigaottelunsa Serie C1:ssä ja Serie B:ssä Livornon joukkueessa. Hän pelasi ensimmäiset Serie A -ottelunsa, 13 kappaletta, syksyllä 2003 lainasopimuksella Leccessä. Kevätkauden 2004 hän oli lainalla Serie A -joukkue Parmassa mutta jäi ranskalaisen Sébastien Freyn varamaalivahdiksi. Maaliskuussa hän pääsi vaihdosta kentälle yhdessä UEFA-cupin ottelussa  Freyn tultua ajetuksi ulos kentältä rikkeen vuoksi. Kausina 2004–2008 Amelia pelasi Serie A:han nousseen Livornon ykkösmaalivahtina 130 liigaottelua. Kaudella 2006–2007 hän pelasi UEFA-cupissa kahdeksan ottelua ja teki vierasottelussa Belgradissa Partizania vastaan viime minuuttien 1–1-tasoitusmaalin. Kaudella 2008–2009 hän pelasi Palermossa 34 ja kaudella 2009–2010 Genoassa 30 Serie A -ottelua. Hän pelasi Genoassa kolme Eurooppa-liigan ottelua.

Amelia edusti kausina 2010–2014 AC Milania mutta ei saavuttanut ykkösmaalivahdin asemaa. Hän pelasi Serie A:ssa kausittain neljä, yhdeksän, yksitoista ja viisi ottelua. Kaudella 2010–2011 Milan voitti liigamestaruuden. Mestarien liigassa Amelia pelasi yhteensä kuusi ottelua. Uransa viime vuodet hän vietti alemmilla sarjatasoilla Rocca Priorassa, Perugiassa, Lupa Castelli Romanissa ja Vicenzassa sekä kaudella 2015–2016 varamaalivahtina Englannin Valioliigan Chelseassa. Amelia pelasi viimeiset ottelunsa vuonna 2017.

## Maajoukkueura

Amelia voitti alle 21-vuotiaiden Euroopan-mestaruuden Italian joukkueen ykkäsmaalivahtina vuonna 2004. Hän oli kesäolympialaisissa 2004 Italian pronssia saavuttaneen joukkueen varamaalivahti. Hän pelasi ensimmäisen A-maaottelunsa Marcello Lippin valmentamassa Italian maajoukkueessa marraskuussa 2005 ystävyysottelussa Norsunluurannikkoa vastaan. Amelia oli MM-kilpailuissa 2006 maailmanmestaruuden voittaneessa Italian joukkueessa varamaalivahtina. Myös EM-kilpailuissa 2008 ja Maanosaliittojen cupissa 2009 hän oli varamaalivahtina. Hän pelasi kaikkiaan yhdeksän A-maaottelua, joista kaksi kuului MM-karsintaan ja yksi EM-karsintaan ja kuusi oli ystävyysotteluita.

## Saavutukset

* 2004 Alle 21-vuotiaiden Euroopan mestaruus
* 2004 Jalkapallopronssia Ateenan kesäolympialaisissa
* 2006 Maailmanmestaruus
* 2011 Serie A:n mestaruus

## Lähteet
El otro yo

**El otro yo** oli vuosina 1996–2000 toiminut helsinkiläinen yhtye, joka yhdisteli ennakkoluulottomasti etnisiä soittimia konemusiikkiin luoden uudenlaisen etnotekno-tyylin.

El otro yo teki lukuisia studioäänityksiä, joista vain yksi julkaistiin underground-levityksenä 1996. El otro yo myös vieraili toisten artistien levytyksillä, kuten Suburban Tribe -yhtyeen *Panorama*-levyllä. Julkisten äänitteiden vähyydestä huolimatta yhtye oli erittäin suosittu live-esiintyjä niin festivaaleilla kuin klubeillakin.

El otro yo oli tunnettu myös poikkeavasta monipiste PA-tekniikan käytöstä sekä infrataajuuksien hyödyntämisestä. Varsinainen uranuurtaja El otro yo oli didgeridoon käytössä ja toikin sen ensimmäisenä suomalaisena yhtyeenä esiin pääasiallisena soittimena. Tämä suuntaus herätti huomiota jopa Yhdysvaltoja myöten ja elokuvaohjaaja Kevin di Novis suunnitteli tekevänsä elokuvan El Otro yon musiikin ympärille.

## Jäsenet

* Harri Heiskanen - basso, didgeridoo (Kalkutan Konepaja)
* Kari Reini - didgeridoo, tiibetiläinen kulho (45 Degree Woman, Hybrid Children)
* Kane Kanerva - didgeridoo (Kalkutan Konepaja)
* Santeri Kallio - koskettimet (Amorphis, Kyyria, Verenpisara)
* Jan Rechberger - lyömäsoittimet, etniset kummalisuudet (Amorphis)
* Arimo Laine - koskettimet ja sekvenssit (Kalkutan Konepaja)

## Julkaisut

*
Petroeuro

**Petroeuro** on öljykaupan käymistä euroilla. Se on vaihtoehto petrodollarille, joka tarkoittaa öljykaupan käymistä Yhdysvaltain dollareissa. Valtaosaa maailman öljykaupasta kontrolloiva OPEC päättää siinä käytetyn valuutan.
Suse

**Suse** tai **SUSE** voi tarkoittaa seuraavia:
* SUSE, saksalainen Linux-kehttäjä
** openSUSE
** SUSE Linux, Linux-jakelu
* Sousse, afrikkalainen kaupunki
Nikolai Roerich

**Nikolai Roerich** (syntyjään **Nikolai Konstantinovitš Rerih**, , 9. lokakuuta (J: 27. syyskuuta) 1874 Pietari – 13. joulukuuta 1947 Kullu, Intia) oli venäläissyntyinen 1920-luvulla Yhdysvaltoihin muuttanut taidemaalari, graafikko, lavastaja, teosofi, kirjailija, arkeologi ja henkinen opettaja. Roerichia esitettiin kolmesti, 1929, 1933 ja 1935, (*long list*) Nobelin rauhanpalkinnon saajaksi. Roerich tunnetaan myös Agni-joogan perustajana. 

## Bibliografia
* Altai-Himalaya
* Fiery Stronghold
* Flame in Chalice
* Heart of Asia
* Invincible
* Realm of Light
* Shambhala
* Elisabeth Stoumatoff, "FDR's unfinished portrait: a memoir/by Elizabeth Stoumatoff, University of Pittsburg Press,1990, 
* Leslie Brenner, Nicholas Roerich. Idealist and Visionary, Foreign Affairs Journal, April 1990
* Peter Barenboim, Naeem Sidiqi, Bruges, the Bridge between Civilizations: 75 Anniversary of Roerich Pact, Grid Belgium, 2010, 

## Katso myös
* Pax Cultura

## Lähteet

## Aiheesta muualla

* International Centre of the Roerichs (Moscow)
* Nicholas Roerich Museum
Anthony Šerić

**Anthony "Ante" Šerić** (s. 15. tammikuuta 1979 Sydney, Australia) on australialaissyntyinen Kroatiaa edustava jalkapalloilija. Keskikentällä pelaava Šerić on vuodesta 2005 edustanut kreikkalaista Panathinaikosta.

Anthony Šerić syntyi kroaattiperheeseen Australian Sydneyssä. Hän sai stipendin Australian urheiluinstituuttiin. Šerić aloitti ammattilaisuransa Kroatiassa Hajduk Splitissä. Sitten hän muutti Italiaan Serie A:han, jossa pelasi Veronassa, Bresciassa, Parmassa ja Laziossa ennen siirtymistään Panathinaikosiin.

Šerić pelasi ensimmäisen maaottelunsa 29. toukokuuta 1998 Pulassa Slovakiaa vastaan. Hän valitsi Kroatian maajoukkueen vaikka olisi valittu Australiankin joukkueeseen .
Hän on ollut Kroatian joukkueessa 1998, 2002 ja 2006 MM-kisoissa, mutta ei ole pelannut niissä yhtään ottelua. Šerić on pelannut 14 maaottelua (tilanne 22. kesäkuuta 2006). 

## Seurat

* 1996-1999 Hajduk Split 
* 1999-2002 Verona 
* 2002-2003 Brescia 
* 2003-2004 Parma 
* 2004-2005 Lazio 
* 2005- Panathinaikos

## Lähteet
Alghero

**Alghero** (, sardiksi *S'Alighera*) on kaupunki Sardinian saaren luoteisosassa Italiassa, Sassarin maakunnassa. Kaupungissa on runsaat 40&nbsp;000 asukasta.

Algherossa on perinteisesti puhuttu vanhaa katalaanin murretta algareesia, jonka Kataloniasta tulleet valloittajat toivat alueelle karkotettuaan alkuperäisen sardinkielisen väestön 1300-luvun loppupuolella. Kaupungin viralliseksi kieleksi tuli 1600-luvulla espanja ja myöhemmin italia. Vielä nykyäänkin suuri osa Algheron asukaista ymmärtää Algheron katalaania. 

## Historia

Nykyisen kaupungin alue on ollut asutettuna esihistoriallisilta ajoilta lähtien. Nuraghe-sivilisaatio on vallinnut alueella 1500-luvulta eaa. lähtien, ja kaupungin ympäristöstä on löydetty foinikialaisten rakennusten jäänteitä. 

Algheron perusti linnoitetuksi satamaksi vuonna 1102 genovalainen Dorian perhe. Suku hallitsi kaupunkia vuosisatojen ajan, lyhyttä Pisanon suvun valtakautta (1283–1284) lukuun ottamatta. Vuonna 1353 kaupungin valtasivat aragonilaiset, ja myöhemmin se kasvoi katalonialaisten ja aragonilaisten muuttajien ansiosta. 1500-luvun alussa Alghero sai kuninkaan kaupungin aseman (ciutat de l'Alguer) ja kehittyi taloudellisesti. 

Aragonilaisia seurasi Habsburgien Espanja, jonka valtakausi päättyi vuonna 1702. Vuonna 1720 Alghero ja muu Sardinia joutuivat Piemonten haltuun. Vuoden 1750 tienoilla rakennettiin leveä kanava parantamaan kaupunginniemen puolustusta. 

Fasistien valtakaudella maailmansotien välissä aloitettiin läheisten Fertilian ja S.M. La Palman lähiöiden rakentaminen ja kaupunkia ympäröiviä soita kuivatettiin. Malariaa esiintyi läheisellä maaseudulla kuitenkin 1950-luvulle asti. Toisen maailmansodan aikana Algheron vanhakaupunki kärsi pahoja vaurioita pommituksissa, mutta sodan jälkeen kaupungista tuli suosittu turistikohde. 

Kaupungin suojeluspyhimys on arkkienkeli Mikael.

## Nähtävyyksiä
***Cattedrale di Santa Maria** on Algheron tuomiokirkko, joka on rakennettu alun perin goottilaiseen tyyliin.
***San Francesco** on 1300-luvulla rakennettu kirkko, jonka kupolista on tullut Algheron symboli.
***Palazzo d'Albis** on 1500-luvulla rakennettu palatsi, joka on kuuluisa Kaarle V:n vierailusta lokakuussa 1541. Kertomuksen mukaan Kaarle puhui kaupunkilaisille palatsin parvekkeelta seuraavasti: *Bonita, por mi fé, y bien assentada* (Kaunis, kautta uskoni, ja hyvin tukeva) sekä *Estade todos caballeros* (Olette kaikki herrasmiehiä).
***Porta a Terra**, 1300-luvulla rakennettu kaupunginportti. Portti tunnettiin ennen nimellä *Torre degli Ebrei* (Juutalaisten torni), sillä juutalaisyhteisö avusti Katalonian kuninkaan Pietro III:n Algheron-valloitusta.

## Lähteet

## Aiheesta muualla

*Algheron kaupungin internetsivut
Tyvitumake

**Tyvitumakkeet** eli basaaligangliot ovat joukko etuaivojen rakenteita, jotka sijaitsevat aivokuoren alla. Niillä on merkitystä motoriikan sekä oppimisen kannalta. Tyvitumakkeet muokkaavat raajojen liikkeistä tarpeeseen sopivia ja tarkoituksenmukaisia. Niiden tarkoituksena on siis motorisen toiminnan modulointi ja integrointi. Ne myös estävät tarpeettomien ja ei-toivottujen liikkeiden syntyä. Tyvitumakkeet ovat tärkeitä myös asennon ja lihastonuksen ylläpitämisessä. Tyvitumakkeisiin kuuluvat häntätumake (nucleus caudatus), aivokuorukka (putamen), nucleus subthalamicus, mustatumake (substantia nigra) ja linssitumakkeen pallo (globus pallidus). Yhdessä aivokuorukka (putamen) ja linssitumakkeen pallo (globus pallidus) muodostavat linssitumakkeen (nucleus lentiformis), joka puolestaan yhdessä häntätumakkeen (nucleus caudatus) kanssa muodostaa aivojuovion (corpus striatum).

Tyvitumakkeiden vajaatoiminta aiheuttaa laajasti häiriöitä ihmisen hallittujen lihasliikkeiden syntyyn, asennon säätelyyn, lihastonukseen ja voi aiheuttaa hallitsemattomia lihasliikkeitä.

## Yhteydet muualle keskushermostoon

Motoriselta kuorikerrokselta lähtevät pyramidiradan hermosyyt ovat yhteydessä caudatukseen ja putameniin. Caudatuksesta ja putamenista lähtevät radat kulkevat edelleen pallidumiin ja sieltä ansa lenticularis -muodostumana capsula internan läpi talamuksen etuosan tumakkeisiin, joista on ratayhteys takaisin isoaivokuoreen. Osa ansa lenticulariksen hermosyistä kulkee subtalamiseen tumakkeeseen nucleus ruberiin, ydinjatkoksen nucleus olivariukseen ja formatio reticularikseen. Näistä alkavat hermosyyt kulkevat aivohermojen motorisiin tumakkeisiin ja selkäytimen motoneuroneihin. Tyvitumakkeiden epäsuorat yhteydet alempiin motorisiin järjestelmiin estävät täydellisen liikehalvauksen synnyn pyramidiradan alempien osien vaurioituessa.

### Sairaudet

Esimerkiksi Parkinsonin ja Huntingtonin taudit aiheutuvat tyvitumakkeiden vaurioista. Parkinsonin taudissa aiheutuu liikkeiden aloittamisen hitautta ja levossa olevien lihasten vapinaa. Myös raajojen lihastonus on kohonnut ja raajat ovat jäykät. Parkinsonin taudin etiologia eli aiheuttava syy ei ole tiedossa. Sairaudessa substantia nigran dopamiinisolut tuhoutuvat. Huntingtonin taudissa vaurio on nucleus caudatuksen, putamenin ja globus palliduksen välisissä yhteyksissä. Raajojen jäykkyys on tyypillinen piirre tyvitumakkeiden vajaatoiminnassa ja aiheuttaa lihaksen jäykkyyden koko liikealueella. Spastisesta lihaksesta tyvitumakkeiden aiheuttama jäykkyys eroaa siten, että alussa raaja vastustaa liikettä voimakkaasti kunnes myötää äkisti.

Huntingtonin taudissa tai levodopa-lääkkeen vaikutuksen alaisena ihmisellä aiheutuu tahdosta riippumattomia liikkeitä.

## Lähteet
*Koskenvuo, Kimmo. Lääketieteen perusteita. Avoin verkkomateriaali. Copyright Kustannus Oy Duodecim, 2000.
*Aivojuovio
*MOT-sanakirja Lääketiede 2.0a

## Aiheesta muualla
*Scholarpedia: Basal ganglia
Niko Kranjčar

**Niko Kranjčar** (s. 13. elokuuta 1984 Zagreb, Kroatia) on kroatialainen jalkapalloilija. Hän edustaa Englannin Valioliigassa pelaavaa Queens Park Rangersia lainalla Dynamo Kiovasta. Hänen isänsä on Kroatian jalkapallomaajoukkueen entinen päävalmentaja Zlatko Kranjčar. Kranjčarilla on Kroatian lisäksi Itävallan kansalaisuus.

Kranjčar pelasi nuoruutensa Dinamo Zagrebissa. Hänestä tuli 17-vuotiaana Dinamon kaikkien aikojen nuorin kapteeni. Tammikuussa 2005 hän siirtyi 24 maalin ja 90 ottelun jälkeen Dinamon "arkkiviholliseen" Hajduk Splitiin Kroatian ennätyssiirtosummalla, 1½ miljoonalla eurolla. Hajdukissa hän voitti ensimmäisellä kaudellaan maan mestaruuden.

Vuonna 2006 Kranjčar siirtyi pelaamaan jalkapalloa Englannin Valioliigaan, kun Portsmouthin silloinen manageri Harry Redknapp hankki Kranjčarin pelioikeudet Hajduk Splitiltä. 

Kesän 2009 siirtoikkunan viimeisenä päivänä Kranjčar siirtyi toiseen Englannin Valioliigaseuraan lontoolaiseen Tottenhamiin. Redknapp oli aikaisemmin siirtynyt Tottenhamin manageriksi ja hän hankki Kranjčarin uudelleen valmennuksensa alaiseksi.

Vuonna 2012 Kranjčar siirtyi neljän vuoden sopimuksella ukrainalaiseen Dynamo Kiovaan.

Syyskuun alussa 2013 Kranjčar siirtyi lainalle Englantilaiseen Queens Park Rangersiin kolmannen kerran Harry Redknappin valmennuksen alaiseksi.

Kranjčar pelasi Kroatian nuorisomaajoukkueissa (U16, U17, U19 ja U21), mutta isänsä tultua valituksi maan A-maajoukkueen valmentajaksi hän debytoi aikuisten tasolla 18. elokuuta 2004 vain hieman yli 20-vuotiaana. Vaikka ajoittain valmentajaisää on syytetty nepotismista, Niko Kranjčar on peliesityksillään lunastanut paikkansa maajoukkueen vakiokokoonpanossa. Hän oli mukana vuoden 2006 MM-kisoissa, jossa pelasi kaikissa Kroatian kolmessa ottelussa. Kranjčar on pelannut 24 maaottelua, joissa on tehnyt kolme maalia (tilanne 22. kesäkuuta 2006). 

## Lähteet

## Aiheesta muualla

*Kranjčar Kroatian jalkapallomaajoukkueen sivuilla
Haley Barbour

**Haley Reeves Barbour** (s. 22. lokakuuta 1947 Yazoo City, Mississippi) on yhdysvaltalainen poliitikko. Hän toimi tammikuusta 2004 tammikuuhun 2012, kaksi nelivuotiskautta, Mississippin osavaltion kuvernöörinä. Hän on poliittiselta suuntaukseltaan republikaani. Barbour nousi Yhdysvalloissa kansalliseen tietouteen Mississippin kärsittyä hurrikaani Katrinasta. 

Koulutukseltaan Barbour on juristi. Hän suoritti tutkintonsa Mississippin yliopistossa vuonna 1973. Ennen valintaansa kuvernööriksi hän toimi lobbaukseen erikoistuneen Barbour, Griffith and Rogers -yrityksen johdossa.

## Lähteet

## Aiheesta muualla
*Kuvernöörin kotisivu
Palmgren-konservatorio

**Palmgren-konservatorio** (aikaisemmin **Palmgren-opisto** ja **Porin musiikkiopisto**) on Porissa sijaitseva Satakunnan maakunnan suurin musiikkioppilaitos ja alueen ainoa konservatorio. Oppilaitos järjestää musiikkialan toisen asteen ammatillista koulutusta sekä taiteen perusopetusta. Palmgren-konservatorio aloitti musiikkiteknologian ammatillisen koulutuksen opetushallituksen luvalla ensimmäisenä konservatoriona Suomessa vuonna 2000. Palmgren-konservatorion rehtorina toimii Eeva-Maija Talasma ja vs. koulutussuunnittelijana Lauri Häkkinen.

Konservatorio on nimetty Porissa syntyneen säveltäjä Selim Palmgrenin mukaan. Palmgren-konservatorion historia alkaa vuonna 1931 perustetusta Porin Kansankonservatoriosta, josta myöhemmin tuli Porin musiikkiopisto. 1970-luvulta asti opetukseen on kuulunut myös rytmimusiikin opetus.

Palmgren-konservatorio järjestää musiikinopetuksen lisäksi ammattitaiteilijoiden konserttisarjaa, jossa esiintyy mielenkiintoisia kotimaisia ja kansainvälisiä muusikkovieraita sekä klassisen että rytmimusiikin lajeissa.

## Johtajia
*Kyösti Alho 1931–1961
*Olavi Nieminen 1991–2005
*Juha Järvinen 2007–2013
*Markku Ollila 2013–2022
*Eeva-Maija Talasma 2023-

## Lähteet
*Palmgren-konservatorion verkkosivut: Yhteystiedot. Viitattu 7.10.2024.
*[Porin Kaupungin Sivistyslautakunnan kokouksen 10.5.2022 pöytäkirja.](https://pori.cloudnc.fi/fi-FI/Toimielimet/Sivistyslautakunta/Kokous_1052022/Virantoimitusvelvollisuuden_muuttaminen(85981))
*Palmgren-konservatorion vanhat kotisivut
*Rytmi-lehti, numero 102: Palmgren-konservatorio, Pori
*Yle Satakunnan radio
Kédougou

**Kédougou** on kaupunki ja Kédougoun alueen hallinnollinen keskus Senegalissa. Se sijaitsee Gambiajoen varrella 700 kilometriä Dakarista kaakkoon. Vuoden 2023 väestönlaskennan mukaan kunnassa oli 59&nbsp;231 asukasta.

## Maantiede ja ilmasto
Kédougoun kunta rajoittuu idässä ja etelässä Dimbolin ja lännessä ja pohjoisessa Bandafassin kuntiin. Kaupungin eteläpuolella virtaa Gambia ja pohjoispuolella sen sivujoki Dinguessou. Maisemaa leimaavat enimmillään 400 metriä korkeat kukkulat.

Seutu kuuluu Sudanin vyöhykkeeseen. Lämpötilat vaihtelevat 18 ja 38 asteen välillä.

## Asutus
Kunta käsittää kymmenen kaupunginosaa, jotka ovat Dalaba, Dandé Mayo, Dinguessou, Fadiga, Gomba, Mosquée, NDiormi, Pasteur Butler, Tripano ja Togorro. Kaupungin väestö on kasvanut nopeasti parantuneiden liikenneyhteyksien, kullankaivun ja naapurimaista  tulevan muuttoliikkeen seurauksena. Kédougousta tuli aluekeskus vuonna 2008.

## Liikenne, talous ja palvelut
Kédougouun johtaa maantie N7 Dakarista. Sieltä on 107 kilometriä Malin ja 32 kilometriä Guinean rajalle.

Väestön pääelinkeinot ovat maanviljely, karjanhoito, kalastus ja kaupankäynti. Tärkeimmät viljelykasvit ovat maissi, riisi, fonio ja vihannekset. Myytäväksi kasvatetaan maapähkinää ja puuvillaa. Tuotantoeläimiä ovat naudat, vuohet, aasit, siat ja siipikarja.

Julkiset koulutuspalvelut käsittävät ala- ja yläkouluja sekä kaksi lyseota. Lisäksi on yksityislyseo, koraanikouluja ja ranskalais-arabialainen koulu. Terveyspalveluihin kuuluu terveyskeskus, kaksi terveysasemaa ja synnytyslaitosta sekä poliklinikka. Vesi- ja jätehuolto ovat puutteellisia.

## Matkailu
Alueen nähtävyyksiä ovat Niokolo-Koban kansallispuisto ja Dindefelon vesiputoukset. Kédougoussa on joukko matkailupalveluja.

## Lähteet
Ivan Bošnjak

**Ivan Bošnjak** (s. 6. helmikuuta 1979 Vinkovci, Jugoslavia) on kroatialainen jalkapalloilija. Hyökkäävänä keskikenttäpelaajana ja kärkimiehenä pelaava Bošnjak on solminut kesäkuussa 2006 sopimuksen belgialaisen KRC Genkin kanssa.

Bošnjak aloitti ammattilaisuransa kotikaupunkinsa HNK Cibaliassa kaudella 1996/1997. Vuonna 2000 hän siirtyi Hajduk Splitiin, jossa pelasi kaksi kautta. Vuonna 2000 hänet valittiin sarjan vuoden parhaaksi pelaajaksi. Tämän jälkeen Bošnjak vietti yhden pelikauden Libyassa Al-Ittihad Tripolissa, muttei päässyt pelaamaan yhtään virallista ottelua. Bošnjak palasi Kroatiaan ja Dinamo Zagrebiin vuonna 2004. Dinamossa hän voitti Kroatian liigan maalikuninkuuden vuonna 2006 22 maalilla.

Ensimmäisen maaottelunsa Bošnjak pelasi 16. elokuuta 2000 Slovakiaa vastaan. Hän oli mukana vuoden 2006 MM-kisoissa, mutta peliaika jäi Japani-ottelussa pelattuun neljään minuuttiin. Bošnjak on pelannut 14 maaottelua, joissa on tehnyt yhden maalin (tilanne 22. kesäkuuta 2006).

## Lähteet
51 Pegasi b

**51 Pegasi b** on tähteä 51 Pegasi kiertävä eksoplaneetta. Se on ensimmäinen Aurinkokunnan ulkopuolelta löydetty auringonkaltaisen tähden kiertolainen. Itse planeettaa ei nähdä vaan sen aiheuttamat muutokset keskustähden liikkeessä.

Eksoplaneetalla on epävirallinen kutsumanimi **Bellerophon**. Bellerofon oli kreikkalaisen mytologian sankari joka ratsasti Pegasoksella. Se nimettiin myöhemmin nimellä **Dimidium**, samalla kerralla kun julkistettiin nimet 14 tähdelle ja 31 eksoplaneetalle jotka olivat niiden kiertoradoilla. Kansainvälinen tähtitieteellinen unioni järjesti nimistä kilpailun tähtitieteellisille kerhoille ja voittoa tavoittelemattomille organisaatioille vuonna 2014.

Planeetta on 0,052 AU:n päässä tähdestään, ja sen kiertoaika on 4,231 Maan vuorokautta, eli sen kiertorata kulkee erittäin lähellä tähden pintaa. 
Siksi 51 Pegasi b -planeettaa kutsutaan "kuumaksi jupiteriksi". Planeetan massan alaraja on noin 0,468 kertaa Jupiterin massa. Tarkkaa massaa ei tunneta, koska spektroskooppinen menetelmä ei kerro planeetan radan kaltevuutta eli inklinaatiota. Planeetta on löydetty mittaamalla tähden säteisnopeuden muutoksia, jotka kertovat planeetan aiheuttamat häiriöt vain yhdessä suunnassa. 51 Peg b on kaasujättiläinen, jonka pintalämpötila on noin 1200 K.

Eksoplaneetan löysivät Michel Mayor ja Didier Queloz Haute-Provencessa Ranskassa, kun he havaitsivat planeetan aiheuttaman 70 m/s:n muutoksen tähden säteisnopeudessa tarkalla ELODIE-spektrografilla, jonka tarkkuus oli silloin jopa ±7 m/s.

## Lähteet

## Aiheesta muualla
* 
* 
* 
* 
* 
*
Darginit

**Darginit** (myös dargvalaiset tai dargit) on kaukasialainen kansa Dagestanin länsiosassa Kaukasiassa Venäjällä. Dargiinit puhuvat dagestanilaisiin kieliin kuuluvaa dargvaa.

Venäjällä asui vuoden 2002 väestönlaskennan mukaan 510 000 dargiinia. Suurin osa heistä 432 400 asui Dagestanissa, missä he muodostavat 16,1 prosenttia väestöstä ja ovat näin maan toiseksi suurin etninen ryhmä. Pienempiä ryhmiä asui muun muassa Kalmukiassa (7 295 eli 2,49 prosenttia väestöstä), Hanti-Mansiassa (1 620), Tšetšeniassa (680) ja Pohjois-Ossetia-Alaniassa (401). Tämän lisäksi pieniä määriä dargiineja asuu muun muassa Azerbaidžanissa, Turkissa, Turkmenistanissa, Ukrainassa (1 610), Kazakstanissa ja Kirgisiassa.

## Kuuluisia dargineja
* Magomedali Magomedov, Dagestanin valtioneuvoston puhemies 1987–2006

## Lähteet
Hadrianus VI

Paavi **Hadrianus VI** (syntyjään **Adrian Florisz Dedel**; 2. maaliskuuta 1459 Utrecht, Utrecht, Alankomaat – 14. syyskuuta 1523) oli paavina 9. tammikuuta 1522 – 14. syyskuuta 1523. Hän oli myös tulevan hallitsijan Kaarle V:n opettaja vuodesta 1507 lähtien. Hadrianus lähetettiin vuonna 1515 Espanjaan valmistelemaan Kaarle I:n, tulevan Kaarle V:n kruunaamista.

## Piispasta paaviksi
Hadrianus nimitettiin Kaarle V:n avulla Tortosan piispaksi. Kaarlen ollessa Saksassa vuonna 1520, hän uskoi Hadrianukselle ja kardinaali Jimenéz de Cisnerosille vastuun valtakunnan hallinnosta. Hadrianuksesta tuli paavi 9. tammikuuta 1522, hieman alle 63-vuotiaana. Hänen valintansa paaviksi tapahtui 27. joulukuuta 1521 – 2. tammikuuta 1522 välisenä aikana. Hadrianus kuoli kuitenkin jo 14. syyskuuta 1523, ehdittyään toimia paavina vain noin puolitoista vuotta.

Hadrianus oli tinkimätön toimissaan. Hän muutti asuntonsa Vatikaanin ylimpään kerrokseen, ja hänellä oli palvelijoina vain Hollannista mukanaan tuomansa henkilökunta, johon kuului sihteeri, palvelija ja vanha taloudenhoitajatar. Hadrianus pudotti kardinaalien palkat 6&nbsp;000 dukaattiin ja taisteli simoniaa sekä nepotismia vastaan, minkä seurauksena hänestä tuli äärettömän vihattu roomalaispapiston keskuudessa.

Hadrianus VI:n jälkeen seuraava ei-italialainen paavi oli vasta Johannes Paavali II 455 vuotta myöhemmin. Hadrianuksen sairastuttua ja kuoltua, häntä hoitaneen lääkärin talon eteen ilmestyi kukkia, joihin oli kätkettynä teksti ”Isänmaan Vapauttajalle”. Hadrianus VI on haudattu Pius II:n ja Pius III:n väliin, ja haudalla on hautakirjoitus ”Hic jacet impius inter Pius”.

## Kuvagalleria

Tiedosto:C o a Adriano VI.svg|Hadrianus VI:n vaakuna.
Tiedosto:Geboortehuis van Paus Adriaan.jpg|Hadrianus VI:n syntymäpaikka Utrechtissa.
Tiedosto:SantaMariaAnima-TombaAdrianoVI01-SteO153.JPG|Hadrianus VI:n hauta.


## Lähteet
* 
* Enciclopedia Universal, Espasa-Calde. Madrid 1908/Tortosan kirjasto.

### Viitteet

## Aiheesta muualla
Innocentius VIII

**Innocentius VIII** (alk. **Giovanni Battista Cibo**, 1432 – 25. heinäkuuta 1492) oli paavina 29. elokuuta 1484 – 25. heinäkuuta 1492. Hänestä tuli paavi noin 52-vuotiaana, mikä on hyvin nuori ikä paaville. Innocentius VIII:n kausi loppui 25. heinäkuuta 1492 eli hän ehti olla paavina alle kahdeksan vuotta.

Innocentius VIII:n julkaisema bulla *Summis desiderantes affectibus* salli noitien polttamisen roviolla ja se mahdollisti noitavainot.

## Lähteet
*

### Viitteet
0DFx

**0DFx** (tunnetaan myös **Zero Defects** tai **Zero Defex**) oli hardcore punk -yhtye. The Bursting Brains -yhtyeen Tom Seiler, The Nelsons -yhtyeen Mick Hurray ja V-Nervz -yhtyeen Jim Friend perustivat yhtyeen Akronissa, Ohiossa vuoden 1981 lopussa.

## Jäsenet

* Jim Friend "Jimi Imij" (laulu)
* Tom Seiler "Tommy Strange" (kitara)
* Mick Hurray "Mickey X-Nelson" (rummut)
* Brad Warner "Brad No Sweat" (basso)

**lyhytaikaiset jäsenet**

* Alan Litt "Alan Nelson" (basso)
* Franklin Tarver "Frank N. File" (basso) 
* John Despins "Johnny Phlegm" (basso)

## Diskografia
### Studioalbumit
* Zero Defex (2008)
* Discography (2008)
* Caught in a Reflection (2013)
### EP:t
* War Hero 7 (2007)
* Drop the A-Bomb 7 (2008)

## Lähteet
Tomislav Butina

**Tomislav Butina** (s. 30. maaliskuuta 1974, Zagreb, Jugoslavia) on kroatialainen jalkapallomaalivahti. Hän solmi helmikuussa 2006 kreikkalaisen Olympiakosin kanssa vuoteen 2009 asti kestävän sopimuksen .

Butina aloitti uransa kroatialaisissa seuroissa mukaan lukien eräs maan suurseuroista Dinamo Zagreb, jossa hän pelasi vuosina 1997-2003. Sieltä hän siirtyi Belgiaan Club Bruggeen, jossa pelasi vuosina 2003-2006. 

Butinan ensimmäinen maaottelu oli 5. syyskuuta 2001 San Marinoa vastaan. Hän oli vuosien 2002 ja 2006 MM-joukkueissa, mutta ei päässyt lopputurnauksissa pelaamaan. Sen sijaan vuoden 2004 EM-kisoissa hän torjui Kroatian kaikissa kolmessa ottelussa. Butina on pelannut 28 maaottelua (tilanne 22. kesäkuuta 2006). 

## Seurat

* 1992-1994 Croatia Zagreb 
* 1994-1995 Karlovac 
* 1995-1996 Samobor 
* 1996-1997 Slaven Belupo 
* 1997-2003 Dinamo Zagreb 
* 2003-2006 Club Brugge 
* 2006- Olympiakos

## Lähteet
Röthelstein

**Röthelstein** on itävaltalaiselle Österreichische Donaukraftwerke -yhtiölle rakennettu jokijäänmurtaja, joka pystyy murtamaan 70-senttistä kiintojäätä. Murtaja turvaa laivojen kulkua Tonavan jäissä ja rikkoo voimaloiden luo muodostuvia jääpatoja.

Jäänmurtajaksi Röthelstein on harvinaisen matalakulkuinen, sillä sen syväys on vain kaksi metriä. Laivan dieselsähköinen koneisto pyörittää kahta Azipod-ruoripotkurilaitetta. Murtajan suurin pituus on 42,3 metriä ja leveys 10,0 metriä. Laivan vesillelasku tapahtui lokakuussa 1994 Kværner Masa-Yardsin Helsingin Uudella Telakalla ja luovutus keväällä 1995.

## Lähteet
* Röthelstein vesille Helsingin telakalta. Navigator 1994:7 s. 14.
HD 209458 b

**HD 209458b** on Henry Draperin luettelon tähteä HD 209458 kiertävä eksoplaneetta. Se luokitellaan kuumien jupiterien luokkaan, sillä sen keskietäisyys keskustähdestä on vain 0,045 AU:ta. HD 209458b havaittiin keskustähden spektriviivojen siirtymiä tutkimalla 5. marraskuuta 1999, mutta sen olemassaolo varmistui myöhemmin fotometrisestä valokäyrästä, jossa oli nähtävissä planeetan ylikulku tähden pinnan yli. HD 209458b oli ensimmäinen planeetta, jonka ylikulku kyettiin havaitsemaan. HD 209458b on vuorovesilukkiutunut keskustähteensä ja sen lämpötilaksi arvoidaan noin 750&nbsp;°C.

Planeettaa HD 209458b kutsutaan joskus epävirallisella nimellä Osiris, egyptiläisen manalan ja hedelmällisyyden jumalan mukaan.

## Kaasukehä
Koska HD 209458b sijaitsee varsin lähellä keskustähteään ja kulkee Maasta katsottuna keskustähtensä editse aina kolmen ja puolen vuorokauden välein, sen ilmakehää on pystytty tutkimaan paljon. Siitä tulikin ensimmäinen eksoplaneetta, jolla tiedetään olevan ilmakehä, kun vuonna 2001 avaruusteleskooppi Hubblen havaintojen perusteella planeetan spektristä havaittiin natriumin 589,3 nanometrin absorptioviivat. Tähdenpeittojen perusteella planeetan albedoksi arvoidaan vain 0,3. Tämä viittaa siihen hieman yllättäväänkin tulokseen, ettei planeetalla ilmeisesti ole pilviä kaasukehässään.

Vuonna 2003 planeetan ympärillä havaittiin olevan laaja vedystä, hiilestä ja hapesta muodostuva pilvi, joka muodostuu planeetan kaasukehästä paenneesta aineksesta. Pilven pituudeksi arvioitiin noin 200&nbsp;000&nbsp;kilometriä. HD 209458b:n arvellaan menettävän kaasukehästään vetyä noin 1 &ndash; 5 &times; 108 kg/s, minkä seurauksena planeetta menettää massastaan noin 7&nbsp;% viidessä miljardissa vuodessa.

10. huhtikuuta 2007 yhdysvaltalaisen Lowellin observatorion tutkijat ilmoittivat havainneensa vesihöyryä HD 209458b:n ilmakehästä. Näin siitä tuli ensimmäinen eksoplaneetta, jolla ilmeisesti esiintyy vettä. Havainto on tosin sittemmin myös kyseenalaistettu.

## Lähteet

## Aiheesta muualla
* 
* 
* 
* 
*
Kumykit

**Kumykit** (ven. Кумыки, *Kumyki,* kum. Къумукълар, *Qumuqlar*) ovat turkkilainen kansa, joka asuu Kaukasian itäosassa, etenkin Dagestanissa. Heidän asuinalueensa ulottuu pohjoisessa Kumykkiylänköön ja etelässä Terekkiin sekä idässä Kaspianmereen. Kumykkiylänkö on hyvin hedelmällistä aluetta. 

Venäjällä asui vuoden 2002 väestönlaskennan mukaan 422 000 kumykkiä, joista asui Dagestanissa 267 500, jossa he muodostavat 12 prosenttia väestöstä ja ovat näin ollen maan kolmanneksi suurin etninen ryhmä. Pohjois-Ossetia-Alaniassa asuu 12 659 kumykkia mikä on 1,78 prosenttia tasavallan väestöstä. Jonkin verran kumykkeja asuu myös Venäjän ulkopuolella lähinnä entisen Neuvostoliiton alueella. Esimerkiksi Ukrainassa asui vuoden 2001 väestönlaskennan mukaan 718 kumykkia. 

Kumykit puhuvat turkkilaisiin kieliin kuuluvaa kumykkia. Uskonnoltaan kumykit ovat pääasiassa sunnalaisia muslimeita, mutta heillä on säilynyt joitain uskonnollisia rituaaleja ajalta ennen islamiin kääntymistä.

## Historia
Oletettavasti Klaudios Ptolemaios tunsi kumykit nimellä *kami* ja *kamaks*. Useat tutkijat pitävät kumykkeja kasaarien jälkeläisinä. A. Vambry olettaa kumykkien asettuneen nykyiselle asuinalueelleen kasaarien kuningaskunnan kukoistusaikana 700-luvulla. Kumykeilla oli 1500-, 1600- ja 1700-luvuilla itsenäinen kuningaskunta, jonka pääkaupunkina oli Tarki ja jonka hallitsijaa kutsuttiin nimellä Šamkhal.

Venäjä rakensi kumykkien alueelle linnoituksia vuonna 1559. Kumykit olivat naapurikansojaan sivistyneempiä, minkä vuoksi muut kaukasialaiset kansat kunnioittivat heitä. 

Viime vuosina kumykkinationalistit, kuten Salau Aliev ovat, kasaarien historian innoittamina vaatineet kumykeille johtoasemaa Dagestanissa.

## Lähteet

## Aiheesta muualla
Tukikohta (taistelutekniikka)

**Tukikohta** on joukkueen puolustusasema. Joukkueen ryhmien puolustusasemat ovat pesäkkeitä. Joukkueiden muodostaman komppanian puolustusasemaa kutsutaan puolustuskeskukseksi.
Carmit Bachar

**Carmit Bachar** (s. 4. syyskuuta 1974 Los Angeles, Kalifornia) on yhdysvaltalainen laulaja-tanssija ja The Pussycat Dollsin entinen jäsen. Bachar liittyi The Pussycat Dollsiin vuonna 1995 jolloin se oli vielä burleskiryhmä. Hän on yhtyeen entisistä jäsenistä vanhin ja se jäsen joka oli yhtyeessä pisimmän ajan. Kuten muutkin yhtyeen jäsenet, hän oli Interscope Recordsin palkattu työntekijä.

Bachar on myös esiintynyt elokuvissa *[[13 ja risat]]* (*13 Going on 30*), *[[Polly tuli kuvioihin]]* (*Along Came Polly*) ja *[[Skorpionikuningas]]* (*The Scorpion King*) sekä The Pussycat Dollsin kanssa elokuvassa *[[Charlien enkelit – kurvit suoriksi]]* (*Charlie's Angels: Full Throttle*).

Bachar ilmoitti 8. maaliskuuta 2008 eroavansa Pussycat Dollsista ryhmän virallisella nettisivulla. Hän on nykyään naimisissa ja hänellä on yksi lapsi.

## Diskografia
* *Carmasutra* (2008)

## Aiheesta muualla

*
*Pussycat Dolls
*Carmit Bachar Fansite